CELEX: 62010CB0314
Language: el
Date: 2011-09-22 00:00:00
Title: Υπόθεση C-314/10: Διάταξη του Δικαστηρίου (πέμπτο τμήμα) της 22ας Σεπτεμβρίου 2011 [αίτηση του Tribunal de première instance de Liège (Βέλγιο) για την έκδοση προδικαστικής αποφάσεως] — Hubert Pagnoul κατά État belge (Άρθρα 92, παράγραφος 1, 103, παράγραφος 1, και 104, παράγραφος 3, πρώτο εδάφιο, του Κανονισμού Διαδικασίας — Αίτηση εκδόσεως προδικαστικής αποφάσεως — Εξέταση του συμβατού εθνικού κανόνα τόσο με το δίκαιο της Ένωσης όσο και με το εθνικό Σύνταγμα — Εθνική ρύθμιση προβλέπουσα την κατά προτεραιότητα εφαρμογή προκριματικής διαδικασίας ελέγχου της συνταγματικότητας — Χάρτης των θεμελιωδών δικαιωμάτων της Ευρωπαϊκής Ένωσης — Ανάγκη υπάρξεως συνδετικού στοιχείου με το δίκαιο της Ένωσης — Πρόδηλη έλλειψη αρμοδιότητας του Δικαστηρίου)

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/22
            
         
      Διάταξη του Δικαστηρίου (πέμπτο τμήμα) της 22ας Σεπτεμβρίου 2011 [αίτηση του Tribunal de première instance de Liège (Βέλγιο) για την έκδοση προδικαστικής αποφάσεως] — Hubert Pagnoul κατά État belge
      (Υπόθεση C-314/10) (1)
      
      (Άρθρα 92, παράγραφος 1, 103, παράγραφος 1, και 104, παράγραφος 3, πρώτο εδάφιο, του Κανονισμού Διαδικασίας - Αίτηση εκδόσεως προδικαστικής αποφάσεως - Εξέταση του συμβατού εθνικού κανόνα τόσο με το δίκαιο της Ένωσης όσο και με το εθνικό Σύνταγμα - Εθνική ρύθμιση προβλέπουσα την κατά προτεραιότητα εφαρμογή προκριματικής διαδικασίας ελέγχου της συνταγματικότητας - Χάρτης των θεμελιωδών δικαιωμάτων της Ευρωπαϊκής Ένωσης - Ανάγκη υπάρξεως συνδετικού στοιχείου με το δίκαιο της Ένωσης - Πρόδηλη έλλειψη αρμοδιότητας του Δικαστηρίου)
      (2012/C 25/37)
      Γλώσσα διαδικασίας: η γαλλική
      
         Αιτούν δικαστήριο
      
      Tribunal de première instance de Liège
      
         Διάδικοι στην υπόθεση της κύριας δίκης
      
      
         Προσφεύγων: Hubert Pagnoul
      
         Καθού: État belge
      
         Αντικείμενο
      
      Αίτηση εκδόσεως προδικαστικής αποφάσεως — Tribunal de première instance de Liège — Ερμηνεία των άρθρων 6 ΣΕΕ, 267 ΣΛΕΕ και 47 του Χάρτη των Θεμελιωδών Δικαιωμάτων της Ευρωπαϊκής Ένωσης — Υποχρέωση των εθνικών δικαστηρίων να υποβάλλουν στο Συνταγματικό Δικαστήριο προκριματικό ζήτημα σε περίπτωση τεκμαιρομένης προσβολής θεμελιωδών δικαιωμάτων από εθνικό νόμο — Συμβατότητα με το δίκαιο της Ένωσης της εθνικής διατάξεως η οποία επιβάλλει την ως άνω υποχρέωση υποβολής προκριματικού ζητήματος συνταγματικότητας — Δυνατότητα των εθνικών δικαστηρίων να ασκούν έλεγχο του συμβατού των εθνικών κανόνων με τις διεθνείς συνθήκες όταν το Συνταγματικό Δικαστήριο έχει κρίνει τον επίμαχο εθνικό νόμο συμβατό με τα θεμελιώδη δικαιώματα που κατοχυρώνει το Σύνταγμα
      
         Διατακτικό
      
      Το Δικαστήριο της Ευρωπαϊκής Ένωσης είναι προδήλως αναρμόδιο να απαντήσει στο προδικαστικό ερώτημα που υπέβαλε το tribunal de première instance de Liège (Βέλγιο).
      
         (1)  ΕΕ C 246 της 11.9.2010.